ai4bharat/Pralekha huggingface dataset:
وزارتِ تعلیم
انسانی وسائل کے فروغ کے مرکزی وزیر کےذریعہ انسٹی ٹیوٹ آف ایمننس اسکیم کے تحت منظور شدہ کاموں کی ترقی کا جائزہ لینے کےلئےمیٹنگ کا انعقاد
نئی دہلی،5جون 2020/ فروغ انسانی وسائل کے مرکزی و زیر رمیش پوکھریال نشنک نے آج نئی دہلی میں انسٹی ٹیوٹ آف ایمننس اسکیم  کے تحت منظور شدہ کاموں کے فروغ کا جائزہ لینے کے لئے منعقدہ میٹنگ کی صدارت کی۔ میٹنگ کی مشترکہ صدارت فروغ انسانی وسائل کے وزیر مملکت جناب سنجے دھوترے نے کی۔ اس میٹنگ میں جناب امت کھرے، سکریٹری اعلی تعلیم اور جناب چندر شیکھر، جوائنٹ سکریٹری  بھی موجود تھے۔ اس موقع پر ویڈیو کانفرنسنگ کے ذریعہ ایم ایچ آر ڈی کے بیورو کے سربراہ ، مختلف اداروں کے کئی ڈائریکٹروں اور مختلف آئی او ای کے وائس چانسلر بھی شریک ہوئے۔
میٹنگ کے دوران مرکزی وزیر نے آئی آئی ایس سی بنگلور اور دیگر آئی آئی ٹی اداروں کو مبارک باد پیش کی جنہوں نے حال ہی میں جاری کئے گئے ایشیا رینکنگ میں سرفہرست 100 میں مقام حاصل کیا ہے۔ انہوں نے دیگر اداروں سےبھی اپیل کی کہ وہ اپنی رینکنگ میں سدھار لانے کے لئے دوسروں کی تعمیل کریں اور دوسروں کے ساتھ مقابلہ کریں۔ جناب نشنک نے درخواست کی کہ وزیراعظم کے نئے بھارت کی تعمیر کے خواب کو سچ کرنے کے لئے تنظیمیں سخت محنت کریں۔
وزیر موصوف نے کہا کہ آئی ٹی ٹی کے ڈائریکٹروں کی ایک ٹیم کا قیام کیا جاسکتا ہے جو مشورہ دے سکتے ہیں کہ ہم تنظیموں کی سمجھ کو کیسے بہتر بناسکتےہیں اور کیسے ہم بین الاقوامی رینکنگ میں سدھار کرسکتے ہیں۔ انہوں نے کہاکہ ہمیں برانڈ بلڈنگ آف دا اسٹیڈی ان انڈیا اسکیم کے لئے عملی منصوبہ تیار کرنا چاہئے۔
میٹنگ کے دوران وزیر موصوف نے کہا کہ آئی او ای اور ایچ ای ایف اے کے کاموں کی نگرانی کرنے کے لئے 15 دنوں میں ایم ایچ آر ڈی میں ایک پروجیکٹ نظام اکائی کا قیام کیا جانا چاہئے ۔ جناب نشنک نے یہ یقین دہانی کرائی کہ آئی او ای کےمختلف سرکاری اداروں کے لئے ایم ایچ آر ڈی کی طر فسے ایک عہد نامہ جاری کیا جائے گا کہ آئی او ای کے مفاہمت نامے کے مطابق خرچ کے لئے رقم مختص کی جائے گی۔ انہوں نے یہ بھی خواہش ظاہر کی کہ اب تعمیری سرگرمیاں شروع ہوگئی ہیں اور آئی او ای کے کاموں کو تیز تیز رفتار سے کیا جاسکتا ہے جو کووڈ-19 کے سبب بند ہوگئی تھیں۔
جناب نشنک نے کہا کہ ہر تنظیم کے ذریعہ 3 برس کے لئے ویژن ڈاکیومنٹ کوتیار کرکے تالیف کے لئےایم ایچ آر ڈی کو بھیج دیا جائے۔ انہوں نےکہا کہ مختلف اداروں کے ذریعہ تحقیق اور جدت سےمتعلق کاموں کو مختلف تنظیموں کے ذریعہ حاصل کیا جاسکتاہے اور انکی وسیع تشہیر اور پھیلاؤ کےلئے انہیں یکتی پورٹل پر اپ لوڈ کیا جانا چاہئے۔
میٹنگ کے دوران مفاہمت نامے کے مسودے اورنجی اداروں کی نگرانی سےمتعلق امور پر بھی تبادلہ خیال کیا گیا ۔
م ن۔ ش ت ۔ ج
Uno-3101
(Visitor Counter : 168
بہت چھوٹی، چھوٹی اور درمیانی صنعتوں کی وزارت
جناب اروند کمار شرما نےبہت چھوٹی، چھوٹی اور درمیانہ درجے کی صنعتوں کی وزارت کے سکریٹری کا عہدہ سنبھالا
جناب اروند کمار شرما  نے آج بہت چھوٹی، چھوٹی اور درمیانہ درجے کی صنعتوں کی وزارت کے سکریٹری کا عہدہ سنبھال لیا ہے۔ جنگی پیمانے پر اپنے کاموں کا آغاز کرتے ہوئے انہوں نے وزارت کے کاموں کا جائزہ لینے کیلئے اعلیٰ افسران کے ساتھ اہم میٹنگ کی اور ضروری معاملات بالخصوص کووڈ-19 کے اثرات پر بات چیت کی۔ جناب شرما نے اس بات پر زور دیا کہ سماج اور معیشت کیلئے ایم ایس ایم ای سیکٹر نہایت ہی اہم ہے۔ اپنی ترجیحات کو اجاگر کرتے ہوئے انہوں نے اس بات پر زور دیا کہ موجودہ حالات سے نمٹنے کے بعد ہمیں ایم ایس ایم ای میں سے عالمی چمپئن کمپنیاں قائم کرنے کی سمت میں کام کرنے کی ضرورت ہے۔
اس تقرری سے پہلے جناب شرما وزیراعظم کے دفتر  میں ایڈیشنل سکریٹر ی کی حیثیت سے اپنی خدمات انجام دے رہے تھے۔ وہ گجرات کیڈر کے 1988 بیچ کے آئی اے ایس افسر ہیں۔
جنا ب شرما نے گجرات سرکار میں فیلڈ اور پالیسی سطح سمیت مختلف عہدوں پر بھی کام کیا ہے اور انہیں انضباطی اور ترقیاتی ایڈمنسٹریشن ،آفات کے بندوبست ، کارپوریٹ مینجمنٹ ، صنعتی / سرمایہ کاری فروغ اور بنیادی ڈھانچے کی ترقی کے پورٹ فولیو کو سنبھالنے کا وسیع تجربہ ہے۔
-----------------------
م ن۔م ع۔ ع ن
U NO: 2209
(Visitor Counter : 144
وزیراعظم کا دفتر
وزیر اعظم نے آج کے یوم جمہوریہ پروگرام کی جھلکیاں شیئر کیں
وزیر اعظم جناب نریندر مودی نے آج کے یوم جمہوریہ کے پروگرام کی جھلکیاں شیئر کی ہیں۔
ایک ٹویٹ میں، وزیر اعظم نے کہا؛
"آج کے یوم جمہوریہ کے پروگرام کی جھلکیاں پیش کررہا ہوں۔"
امور داخلہ کی وزارت
مرکزی وزیر داخلہ جناب امت شاہ کا مدھیہ پردیش کے سابق گورنر شری لال جی ٹنڈن کی رحلت پر رنج وغم کا اظہار۔
شری لال جی ٹنڈن نے اپنی پوری زندگی عوامی خدمت میں وقف کردی۔ ان کی رحلت قوم کے لیے ایک حقیقی نقصان ہے:مرکزی وزیر داخلہ
بطور عوامی خدمت گارشری لال جی ٹنڈن نے ہندوستانی سیاست پر ایک گہرا اثر چھوڑا ہے: امت شاہ
مرکزی وزیر داخلہ نے شری لال جی ٹنڈن کے اہل خانہ سے تعزیت کا اظہار کیا اور خدا سے آنجہانی کی روح کے ابدی سکون کے لئے دعا کی۔
نئی دہلی، 21جولائی 2020، مرکزی وزیر داخلہ جناب امت شاہ نے مدھیہ پردیش کے سابق گورنر شری لال جی ٹنڈن کی رحلت پر گہرے رنج و غم کا اظہار کیا ہے۔ انہوں نے کہا کہ شری لال جی ٹنڈن کی پوری زندگی عوامی خدمت کے لئے وقف تھی۔ جناب شاہ نے کہا کہ شری لال جی ٹنڈن نے بحیثیت عوامی خدمت گار ہندوستانی سیاست پر گہرا اثر چھوڑا ہے۔
مرکزی وزیر داخلہ نے کہا کہ شری لال جی ٹنڈن نے اپنی زندگی کے بہت سے شعبوں میں ایک اہم کردار ادا کیا اور ان کی وفات ملک کےلیے ایک ناقابل تلافی خسارہ ہے۔
مرکزی وزیر داخلہ نے شری لال جی ٹنڈن کے اہل خانہ سے تعزیت کا اظہار کیا اور خدا سے آنجہانی کی روح کے ابدی سکون کے لئے دعا کی۔
۔۔۔۔۔۔۔۔۔۔۔
U-4053
م ن۔ ن ا۔ ت ع۔
(
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے بارہمولہ کا دورہ کیا اور امنگوں والے ضلعے کے پروگرام کے تحت ترقیاتی منظر نامے کا جائزہ لیا
وزیر موصوف نے اے ڈی پی کے تحت حصولیابیوں پر ضلع انتظامیہ کی تعریف کی
نئی دہلی، 25 اپریل، 2022/ مختلف ترقیاتی معیارات کی موقعے پر جانکاری حاصل کرنے کے لیے مرکزی حکومت کے رسائی سے متعلق خصوصی پروگرام کے حصے کے طور پر سائنس و ٹکنالوجی کے مرکزی وزیر مملکت  ، زمینی علوم کے وزیر مملکت ، وزیر اعظم کے دفتر میں وزیر مملکت، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج جموں و کشمیر کے بارہمولہ میں ڈاک بنگلے میں ایک میٹنگ کی صدارت کی اور امنگوں والے ضلعے کے پروگرام اے ڈی پی کے تحت جاری کاموں کی پیش رفت کا جائزہ لیا۔
اس موقعے پر اظہار خیال کرتے ہوئے مرکزی وزیر نے کہا کہ مرکزی حکومت اپنے شہریوں کے معیار زندگی کو اونچا کرنے اور سبھی کے لیے شمولیت کو یقینی بنانے کی پابند ہے۔ انہوں نے کہا کہ اے ڈی پی نے ترقیاتی معیشت میں لوگوں کی پوری طرح شرکت میں اضافہ کرنے پر توجہ دی جا رہی ہے۔
وزیر موصوف نے کہاکہ پی ایم فصل بیمہ یوجنا ، الیکٹرانک قومی زرعی مارکیٹ ہر پنچایت میں بھارت نیٹ سہولت اور مالی شمولیت جیسی کچھ سہولیات اے ڈی پی کے تحت اہم پہلو ہوں گے۔
پروگرام پر عمل درآمد کے بارے میں اظہار خیال کرتے ہوئے ڈاکٹر سنگھ نے کہا کہ ضلعوں کی حوصلہ افزائی کی جا رہی ہے کہ وہ اپنی ریاستوں میں پہلے بہترین ضلعے کی حیثیت اختیار کرے اور پھر ملک میں بہترین ضلعے کی حیثیت اختیار کرے ۔
اے ڈی پی کے تحت بارہمولہ میں کیے گئے کاموں کی تعریف کرتے ہوئے انہوں نے کہا کہ امنگوں والے ضلعے کے ذریعے ثقافتی کاموں کی مختلف سطحوں میں تعاون دیا گیا ہے تاکہ مقررہ معیارات حاصل کیا جاسکے۔
انہوں نے کہا کہ حکومت بارہمولہ کو دیرپا ترقی اور اقتصادی نشو ونما میں اس کی زیادہ سے زیادہ صلاحیتوں کو بروئے کار لانے کی پابند ہے۔ جس کے لیے وہ وقتاً فوقتاً پیروی کرتی رہے گی۔ ضلعے کے حیاتیاتی تنوع کی تعریف کرتے ہوئے انہوں نے کہا کہ بارہمولہ جموں و کشمیر کے قدیم ترین ضلعوں میں سے ایک ہے جہاں وسیع جنگلات موجود ہیں۔ انہوں نے خطے میں بایو ٹکنالوجی ، ورکشاپ کے انعقاد کے بارے میں اپنے نظریے کا اظہار کیا ۔
مختلف معیارات کا ایک جامع جائزہ لیتے ہوئے جن سے بارہمولہ کو بھارت کے امنگوں والے اضلاع میں سے ایک بنانے میں تعاون حاصل ہوا ہے ۔ ڈاکٹر سنگھ نے اے ڈی پی کے تحت کی گئی حصولیابیوں میں ضلع انتظامیہ کی کوششوں پر اس کے رول کو سراہا۔
اسی دوران مجموعی ترقی کے راستے میں رکاوٹ بننے والے مختلف معاملات پر اس میٹنگ میں پوری طرح تبادلۂ خیال کیا گیا ۔ اس کے بارے میں وزیر موصوف نے یقین دلایا کہ ان معاملات کو بروقت حل کر لیا جائے گا۔
پروگرام میں ایک اور معاملے پر توجہ دی گئی کہ ہر ضلعے میں بلاک کی سطح پر ترقی کو فروغ دیا جائے۔ ان ضلعوں کی اس بات کے لیے حوصلہ افزائی کی جا رہی ہے کہ وہ بلاکوں کی ترقی پر قریبی نظر رکھیں تاکہ ضلعے کو مجموعی طور پر بہتر بنایا جا سکے۔
۔۔۔
ش ح ۔ اس۔ ت ح ۔
U –4661
(Visitor Counter : 86
پیٹرولیم اور قدرتی گیس کی وزارت
جناب رامیشور تیلی نے اسکِل ڈیولپمنٹ انسٹی ٹیوٹ گوہاٹی کے کامیاب اُمیدواروں کو سرٹیفکیٹ اور تقرری نامے تقسیم کئے
نئی دہلی،11اکتوبر؍2021:
پیٹرولیم و قدرتی گیس اور محنت و روزگار کے وزیر مملکت جناب رامیشور تیلی نے آئل انڈیا لمٹیڈ کے پائپ لائن ہیڈکوارٹر گوہاٹی میں منعقد ایک تقریب میں اسکل ڈیولپمنٹ انسٹی ٹیوٹ گوہاٹی کے کامیاب اُمیدواروں کو نصاب کی تکمیل کا سرٹیفکیٹ اور تقرری نامے تقسیم کئے۔اس پروگرام میں او آئی ایل کے صدر اور منیجنگ ڈائریکٹر جناب سشیل چندر مشرا ، او آئی ایل کے اعلیٰ افسر اور ایس ڈی آئی جی کی فیکلٹی کے افراد اور تربیت یافتگان موجود تھے۔اس پروگرام کے دوران بھارت کو آزادی ملنے کے 75قابل فخر سال مکمل ہونے کی تقریب ’آزادی کا امرت مہوتسو‘بھی منائی گئی۔
جناب تیلی نے ایس ڈی آئی جی کے کامیاب اُمیدواروں کو مبارکباد دی اور تربیت یافتگان و اُن کے اہل خانہ کی زندگیو ں میں تبدیلی لانے کے لئے ایس ڈی آئی جی کے ذریعے ادا کئے جارہے اہم کردار کی ستائش کی۔ اُنہوں نے ملک کے شمال مشرقی خطے سے سالانہ 1000سے زیادہ نوجوانوں کو 16صنعتوں میں صلاحیت سازی کی تربیت مہیا کرانے کےلئے ایس ڈی آئی جی ، او آئی ایل اور تربیتی ادارے کی کوششوں کی ستائش کی۔اُنہوں نے کہا کہ عزت مآب وزیر اعظم جناب نریندر مودی کی دور اندیشانہ قیادت میں مرکزی حکومت نے ہمارے نوجوانوں کی صلاحیت سازی پر بہت زور دیا ہے، تاکہ وہ’آتم نربھر‘بنے اور قومی تعمیر میں تعاون دے سکے۔جناب تیلی نے کہا کہ یہاں کامیاب ہوئے نوجوانوں کی کامیابی خطے کے دیگر نوجوانوں کو بھی صلاحیت سازی نصاب میں حصہ لینے کےلئے متحرک کرے گی۔پرگتی ایڈوٹیک کے ذریعے ترتیب شدہ ایس ڈی آئی جی کے تربیت یافتگان کی کامیابی کی کہانیوں پر ایک کافی ٹیبل بُک بھی وزیر مملکت کے ذریعے مہمانان خصوصی کی موجودگی میں جاری کی گئی۔
اسکل ڈیولپمنٹ انسٹی ٹیو ٹ گوہاٹی ، آئل انڈیا لمٹیڈکی ایک کارپوریٹ سماجی ذمہ داری والی پہل ہے۔آئل انڈیا لمٹیڈ بھارت سرکار کی نگرانی میں پیٹرولیم و قدرتی گیس کی وزارت کے تحت دیگر تیل اور گیس کے پرائیویٹ سیکٹر کے اداروں کے تعاون سے ملک کی دوسری سب سے بڑی قومی تحقیقاتی و پیداواری کمپنی ہے۔اِسے مختلف شعبوں میں روزگار کی اہلیت بڑھانے اور صلاحیت سازی کی تربیت مہیا کرکے ملک کے نوجوانوں کو بااختیار بنانے کےلئے قائم کیا گیا ہے۔
ماحولیات، جنگلات اور موسمیاتی تبدیلی کی وزارت
سی اے کیو ایم نے این سی آر میں بجلی کی پیداوار کے لیے ڈیزل جنریٹر سیٹس  پر انحصار کم کرنے کے سلسلے میں اکتوبر-فروری کے دوران فضائی آلودگی میں اضافے کے پس منظر میں،خصوصاً آنے والے سردیوں کے مہینوں کے لیے ، این سی آر میں بجلی کی بلارکاوٹ سپلائی کو یقینی بنانے کی غرض سے بجلی فراہم کار کمپنیوں کی تیاریوں کا جائزہ لیا
بجلی فراہم کار کمپنیوں کو اب سے بجلی سپلائی کی صورتحال پر قریبی نظر رکھنے کی ہدایت دی گئی ہے، اس سلسلے میں آئندہ موسم سرما میں ڈی جی سیٹس کے بڑے پیمانے پر استعمال کی وجہ سے پیدا ہونے والی فضائی آلودگی کو کم کرنے کے لیے بجلی کی ناقص خدمات کے مسئلے سے دوچار علاقوں پر خصوصی توجہ دی جائے گی
بجلی فراہم کار کمپنیوں نے کمیشن کے احکامات پر، ان احکامات کے جاری ہونے کے تین دنوں کے اندر عمل کرنے کے بارے میں یقین دہانی کرائی
آئندہ موسم سرما میں بہتر تیاری کی جانب، جب ہوا کی آلودگی کی سطح عام طور پر کم درجہ حرارت، کم اختلاط اونچائی، اور دیگر ناموافق موسمیاتی حالات کی وجہ سے بڑھتی ہے، این سی آر اور ملحقہ علاقوں میں ہوا کے معیار کے انتظام کے کمیشن  نے دہلی کے این سی ٹی اور این سی آر اضلاع کی بجلی فراہم کار کمپنیوں کے ساتھ صورتحال کا جائزہ لیا۔ اس میں این سی آر ریاستی حکومتوں اور ریاستی آبادی کنٹرول بورڈس/ کمیٹی کے نمائندگان نے بھی شرکت کی۔ اس میٹنگ کے دوران بجلی کی دستیابی اور ان اقدامات کا بھی جائزہ لیا گیا جو بجلی فراہم کار کمپنیوں کے ذریعہ قومی خطہ راجدھانی دہلی اور ہریانہ، اترپردیش اور راجستھان کے این سی آر اضلاع میں قابل بھروسہ اور بلارکاوٹ بجلی سپلائی کو یقینی بنانے کے لیے انجام دیے جا رہے ہیں۔
اجلاس کے دوران صنعتی، تجارتی، ادارہ جاتی اور رہائشی اکائیوں/ احاطے سمیت مختلف شعبوں میں ڈیزل جنریٹر  سیٹوں کے اندھا دھند اور بڑے پیمانے پر استعمال سے پیدا ہونے والی فضائی آلودگی کو کم کرنے کی ضرورت کا اعادہ کیا گیا۔قومی خطہ راجدھانی دہلی، این سی آر، ہریانہ، اترپردیش اور راجستھان کی بجلی فراہم کار کمپنیوں نے آگاہ کیا کہ ایسے قدامات کیے گئے ہیں اور یقین دہانی کرائی گئی ہے کہ ان کے متعلقہ دائرہ اختیار میں خاص طور پر اکتوبر تا فروری کے دوران قابل بھروسہ اور بلارکاوٹ بجلی کی فراہمی کو یقینی بنانے کے لیے تمام تر کوششیں کی جا رہی ہیں۔
یہاں یہ بتانا ضروری ہے کہ کمیشن نے 2022 میں قانونی ہدایات جاری کی تھیں جس میں بجلی فراہم کار کمپنیوں کو حکم دیا گیا تھا کہ:
- این سی آر علاقے میں بجلی کے مطالبات کا جامع جائزہ لیا جائے؛
- این سی آر میں خصوصاً اکتوبر- فروری کی مدت کے دوران بلا رکاوٹ بجلی سپلائی کو یقینی بنایا جائے۔
اس کے علاوہ، بجلی فراہم کار کمپنیوں کی جانب سے قانونی ہدایات کی کھلی خلاف ورزی کرتے ہوئے یونٹس / سائٹس کو جاری کردہ بجلی کی سپلائی کو منقطع کرنے کے کمیشن کے احکامات کی تعمیل کا بھی جائزہ لیا گیا۔رواں سال کے دوران کمیشن نے 203 یونٹس/ اداروں کے خلاف بندش کے احکامات جاری کیے ہیں۔ بجلی فراہم کار کمپنیوں کو خاص طور پر آگاہ کیا گیا کہ سنگین خلاف ورزی کرنے والے یونٹس کے سلسلے میں بجلی منقطع کرنے میں تاخیر خطے کی فضائی آلودگی میں اضافہ کرتی ہے۔بجلی فراہم کار کمپنیوں نے یقین دہانی کرائی کہ احکامات جاری ہونے کے 3 دن کے اندر کمیشن کی ہدایت کی تعمیل کو یقینی بنایا جائے گا اور کمیشن کو مطلع کیا جائے گا۔
کیمیکلز اور فرٹیلائزر کی وزارت
افکو بازار میں ایس بی آئی یونو کرشی ایپ کے ساتھ شراکت کی
نئی دہلی، 06نومبر ،2020 / www.iffcobazar.in نے، جو افکو کی ایک ای کامرس شاخ ہے ایس بی یونو کرشی کے ساتھ اپنے اتحاد کا اعلان کیا ہے جو کسانوں کی ضرورتوں کو پورا کرنے کا ، اس کے لیے مخصوص پورٹل ہے۔ اس سے یہ بات یقینی ہو جائے گی کہ مختلف قسم کی زرعی مصنوعات بھارت کے لاکھوں کسانوں کو دستیاب ہیں۔ ایس بی آئی یونو کا یہ بھاگ دوڑ سے مستثنٰی پورٹل اور افکو کی کوالیٹی والی مصنوعات کے اس اشتراک کا مقصد ان چیزوں کی ڈیجیٹل فروخت کو فروغ دینا ہے۔
www.iffcobazar.in بھارت میں زراعت پر مبنی تیزی سے ابھرتے ہوئے ای – کامرس میں سے ایک ہے، جسے افکو نے فروغ دیا ہے جو ملک میں کیمیاوی کھادیں بنانے والا سب سے بڑا کنارا ہے۔ یہ پورٹل 12 زبانوں میں دستیاب ہے اور پورے بھارت میں مفت ہوم ڈلوری کا وعدہ کرتا ہے۔ اس کا کام کاج پورے بھارت میں 26 ریاستوں کے 1200 سے زیادہ اسٹورز میں ہوتا ہے۔ اس پورٹل پر بہت سی قسم کی مصنوعات دستیاب کرائی جاتی ہیں جن میں خصوصی کیمیاوی کھادیں، آرگینک زرعی مصنوعات ، بیج، زرعی کیمیاوی مادے، زرعی مشینری وغیرہ شامل ہیں۔
شراکت داری کے بارے میں اظہار خیال کرتے ہوئے افکو کے ایم ڈی ڈاکٹر یو ایس اوستھی نے کہا ’’افکو اور ایس بی آئی بھارت میں دو سب سے پرانے بزنس ادارے ہیں۔ ہمارے ناموں میں آئی کا حرف جو بھارت کے لیے ہے ہمیں اس کے جذبے کے ساتھ یکجا کرتا ہے۔ مجھے یہ کہتے ہوئے فخر ہو رہا ہے کہ اس اتحاد کے ذریعے دو قابل فخر بھارتی ادارے اپنے اشتراک کے ساتھ بھارتی کسانوں کی بہتری کے لیے ہیں۔ ‘‘ انہوں نے یہ بھی کہا کہ افکو پچھلے پانچ سال سے کسانوں کی خدمت کر رہی ہے۔ iffcobazar.in ایک ایسا پلیٹ فارم ہے جو کسانوں سے ڈیجیٹل طریقے سے رابطہ قائم کرے گا اور اُن کو خدمات فراہم کرے گا ۔ اس کا مقصد ڈیجیٹل پہلے اور کسانوں پر توجہ دیئے جانے والے نظریے کے ذریعے کسانوں کی آمدنی دوگنا کرنے کے ہمارے وزیراعظم کے خواب کو پورا کرنا ہے۔ پورٹل کے ذریعے کسان نہ صرف بہترین کوالٹی کی غیرسبسڈی والی کیمیاوی کھادوں اور دیگر زرعی مصنوعات کا آرڈر دے سکتے ہیں بلکہ کسانوں کے ایک فورم اور ایک مخصوص ہیلپ لائن کے ذریعے اپنے سوالوں کے جواب بھی حاصل کر سکتے ہیں۔
افکو کے مارکیٹنگ ڈائریکٹر جناب یوگیندر کمار نے کہا کہ کسانوں کے لیے رقوم اور کیمیاوی کھادیں دو اہم چیزیں ہیں۔ ایس بی آئی یونو اور iffcobazar.in کے درمیان شراکت سے بھارت کے دو سب سے بڑے ادارے اپنے اپنے متعلقہ شعبوں میں کسانوں کے گھر پر ہی بہترین کوالٹی کی زرعی مصنوعات پہنچانے کے لیے قطعی طور پر اشتراک کر سکتے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 7021
(Visitor Counter : 104
صحت اور خاندانی بہبود کی وزارت
صحت کے عالمی رہنماؤں نے ڈیجیٹل صحت سے متعلق ’دہلی اعلامیہ‘ کو منظور کیا
نئی دہلی،26 ؍فروری،’’ڈیجیٹل صحت سے متعلق یہ ’دہلی اعلامیہ‘ وزیر اعظم نریندر مودی کے ڈیجیٹل انڈیا ‘‘ کے عین مطابق ہے۔ یہ بات صحت اور خاندانی بہبود کے وزیر مملکت جناب اشونی کمار چوبے نے ’’چوتھی عالمی ڈیجیٹل صحت شراکت داری میٹنگ میں کہی۔ اعلیٰ سطح کی میٹنگ کے حصے کے طور پر وزراء اور وفد نے دیرپا ترقی کے لئے ڈیجیٹل صحت سے متعلق دہلی اعلامیہ کو منظوری دی، جس میں ڈیجیٹل صحت میں ڈبلیو ایچ او کی قیادت کے لئے کہا اور اس کے لئے اس کے ملکوں کو مدد دینے کی غرض سے ڈیجیٹل صحت کے پروگرام میں مرکزی تال میل کے لئے ایک خصوصی نظام قائم کیا جائے ۔
صحت اور خاندانی بہبود کی وزیر مملکت محترمہ انوپریا پٹیل اس موقع پر موجو د تھیں۔ ان کے علاوہ اس موقع پر ڈبلیو ایچ او کے جنوب–مشرقی ایشیاء خطے  کے علاقائی ڈائریکٹر ڈاکٹر پونم کھیتر پال سنگھ، صحت کے محکمے کی سکریٹری محترمہ پریتی سودان بھی موجود تھیں۔ 34 سے زیادہ ملکوں کے وزراء اور سرکاری افسران نے اس تقریب میں شرکت کی اور صحت سے متعلق نظام اور صحت سے متعلق خدمات بہم پہنچانے سے متعلق ڈیجیٹل ٹیکنالوجی کے اثرات پر بات چیت کی۔
ڈیجیٹل صحت سے متعلق عالمی بین سرکاری میٹنگ کی میزبانی وزارت صحت و خاندانہ بہبود ، عالمی صحت تنظیم  اور عالمی ڈیجیٹل صحت شراکت داری  کے ساتھ مل کر کر رہی ہے۔
جناب چوبے نے مزید کہا کہ اعلامیہ میں بھارت کا وہ عہد بھی شامل کیا گیا ہے، جو اس نے یو ایچ سی اور آیوشمان بھارت پر عمل در آمد کو یقینی بنانے کے لئے ڈیجیٹل صحت سرمایہ کاری کو زیادہ سے زیادہ وسعت دینے کے لئے کیا ہے۔ انہوں نے ملکوں کے مابین ڈیجیٹل صحت میں بہترین طور طریقوں سے ایک دوسرے کو واقف کرانے کی ضرورت پر زور دیا۔
محترمہ انوپریا پٹیل نے ڈیجیٹل صحت میں حکومت کے اقدامات کو اجاگر کیا۔ انہوں نے کہا کہ صحت خدمات ڈیجیٹل صحت مداخلتوں کی منصوبہ بندی اور بندوبست کے لئے حکومت کے ساتھ شراکت داری میں شہریوں کو شامل کرنا اہم ہے۔
۔۔۔۔۔۔۔۔۔۔۔۔۔۔۔

U-1252
(Visitor Counter : 52
وزارت خزانہ
انکم ٹیکس محکمے نے ممبئی میں تلاشی کی کارروائیاں انجام دیں
انکم ٹیکس کے محکمے نے 25فروری ، 2022کو بریہن ممبئی میونسپل کارپوریشن  کے لئے کام کرنے والے بعض ٹھیکیداروں اورممتاز شخص اوراس کے نزدیکی ساتھیوں کے ٹھکانوں پر تلاش اور ضبطی سے متعلق کارروائیاں انجام دیں ۔ تلاش کی ان کارروائیو ں کے دوران ممبئی میں کل ملاکر 35عمارتوں یا دفاترکا احاطہ کیاگیا۔
تلاش کی ان کاررائیوں کے دورا ، بہت سی ماخوذ کرنے والی دستاویزات ، کاغذات اورڈجیٹل شواہد کا پتہ چلاجنھیں کہ ضبط کرلیاگیاہے ۔ ضبط کئے گئے شواہد سے ٹھیکے داروں اورمذکورہ شخص کے درمیان ایک گٹھ جوڑ کا مضبوط عندہی ملتاہے ۔ اس کے علاوہ لگ بھگ 3درجن غیر منقولہ املاک کی تفصیات جن کی قدر130کروڑروپے سے زیادہ کی ہوسکتی ہے ، بھی سامنے آئی ہیں ۔ ان تفصیلات میں ، ان کے نام یا ان کے ساتھیوں کے نام یا بے نام امیدواروں کے نام میں حاصل کی گئی املاک شامل ہیں ، ان افراد کے بین الاقوامی حوالہ لین دین میں ملوث ہونے کے ثبوت اوربعض غیرملی حصوں میں کالے دھن کو منتقل کرنے میں ان کے شامل ہونے کے بھی ثبوت برآمدکئے گئے ہیں ۔
کئی کروڑروپےکی بغیرحساب کتا ب والی نقد وصولیابیوں اورادائیگیو کی رسیدوں کی تفصیلات والی لوزشیٹس اورایکسل فائلیں بھی برآمد کی گئی ہیں ، جن کا حساب کتاب کے باضابطہ کھاتوں میں اندراج نہیں کیاگیاہے ۔
ٹھیکہ داروں کے معاملے میں ضبط شدہ دستاویزات سے ، ان کے اخراجات کو بڑھا چڑھا کر ، قابل ٹیکس آمدنی کو میں بڑے پیمانے پرچھپانے سے متعلق ان کے ذریعہ اختیارکئے جانے والے مخصوص طریقہ کار کا بھی انکشاف ہواہے ۔ بعض مثالوں سے معلومات ہوتاہے کہ ان اداروں سے نقدرقومات نکالی گئی ہیں اورپھر ان رقومات کو ٹھیکے حاصل کرنے کی غرض سے غیرمناسب خاص رعایت حاصل کرنے اوراملاک میں سرمایہ کاری کے لئے بغیر حساب کتاب کی ادائیگیاں کرنے کے لئے استعمال کیاگیاہے ۔
ابتدائی تحقیقات سے عندیہ ملتاہے کہ ان ٹھیکیداروں نے درج بالا بدعنوانیوں کی وجہ سے 200کروڑروپے تک کی آمدنی کو چھپایاہے ۔
تلاش کی کارروائیوں کے دوران دوکروڑروپے کے بقدربغیرانکشاف کی نقدرقم اور 1.5کروڑروپے مالیت کے زیورات بھی ضبط کئے گئے ہیں ۔
مزید تحقیقات جاری ہیں ۔
وزارت خزانہ
 6.69فیصد، جی ایس 2024، 7.10فیصد جی ایس 2029 ،  نئی جی ایس 2036 7.40فیصد جی ای2062 کے  فروخت کی نیلامی
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے  ₹ 4,000 کروڑ  کی نوٹیفائڈ رقم کے لیے  "6.69% گورنمنٹ سیکیورٹی 2024"  یکساں قیمت کے طریقہ کار کو استعمال کرتے ہوئے قیمت پر مبنی نیلامی کے ذریعے ₹6,000 کروڑ کی نوٹیفائ رقم کے لیے "7.10 فیصدگورنمنٹ سیکیورٹی 2029" ،  11,000 کروڑ روپئے  کی نوٹیفائڈ رقم کے لیے’’ نیوگورنمنٹ سیکورٹی 2036‘‘ یکساں قیمت کے طریقہ کار کا استعمال کرتے ہوئے پیداوار پر مبنی نیلامی اور  7.40 فیصدگورنمنٹ سیکیورٹی 2062" ایک نوٹیفائیڈ رقم 9,000 کروڑ روپئے کے لئے  قیمت پر مبنی نیلامی کے ذریعے ایک سے زیادہ قیمت کا طریقہ استعمال کرتے ہوئے فروخت  کا اعلان کیا ہے، ۔حکومت ہند کے پاس مذکورہ بالا ہر سیکیورٹی کے خلاف2,000 کروڑ روپئے تک کی اضافی رکنیت برقرار رکھنے کا اختیار ہوگا۔ نیلامی 16 دسمبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی نوٹیفائڈ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 16 دسمبر 2022 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جائیں۔ غیرمسابقتی بولیاں صبح 10.30 سے 11.30 بجے کے درمیان اور مسابقتی بولیاں صبح 10.30 سے 11.30 بجے کے درمیان جمع کرائی جائیں۔
نیلامی کے نتائج کا اعلان 16 دسمبر 2022  کو کیا جائے گا اور کامیاب بولی دہندگان کے ذریعہ ادائیگی19 دسمبر 2022  کو کرنی ہوگی۔
سرکلر نمبر آر بی آئی/2018 -25/19، مورخہ 24 جولائی 2018 وقتاً فوقتاً ترمیم کے مطابق ، ریزرو بینک آف انڈیا کے ذریعہ جاری کردہ ’سنٹرل گورنمنٹ سیکیورٹیز میں لین دین کب جاری کیا گیا‘ کے رہنما خطوط کے مطابق ’’جب جاری کیا جاتا ہے‘‘ ٹریڈنگ کے لیے سیکورٹیز اہل ہوں گی
امور صارفین، خوراک اور عوامی تقسیم کی وزارت
صارفین امور،خوراک اورعوامی نظام تقسیم کے مرکزی وزیر، جناب رام ولاس پاسوان نے کانپور کے قومی چینی انسٹی ٹیوٹ کے پارلیمانی اراکین کی مشاورتی کمیٹی کی صدارت کی
نئی دہلی’4جنوری : صارفین امور، خوراک اورعوامی نظام تقسیم کے مرکزی وزیر، جناب رام ولاس پاسوان نے وزارت صارفین امور ، خوراک اورعوامی نظام تقسیم کے پارلیمانی اراکین سے منسلک مشاورتی کمیٹی کی صدارت کی ۔اس مشاورتی کمیٹی نے کانپورمیں واقع قومی چینی انسٹی ٹیوٹ کے کام کاج کا جائزہ لیا۔مذکورہ انسٹی ٹیوٹ جو وزارت کا ایک ذیلی دفترہے ، چینی سے متعلق تعلیمات، تربیت ، مشاورت ،تحقیق اور معیارات کی تیاری کے اہم معاملات کو انجام دیتی ہے ۔
صدرمحترم اور کمیٹی اراکین کو خطاب کرتے ہوئے ، ادارے کے ڈائرکٹرنے زوردیکر کہاکہ مذکورہ ادارہ وزیرمحترم ، جناب رام ولاس پاسوان کے خواب کو شرمندہ ٔ تعبیر کرنے کے لئے زبردست محنت سے کام کررہاہے تاکہ ادارہ کو عالمی سطح پر حقیقی طورپرممتاز مقام حاصل ہوسکے ۔انھوں نے زوردیکر کہاکہ صنعت کے مطالبات اورضروریات کی بنیاد پر عالمی سطح پرہرسال ایک نیانصاب شروع کیاجائیگا۔ انھوں نے یہ بھی کہاکہ دوسرا نشانہ اس بات کو یقینی بناناہے کہ ہرسال کم از کم ایک نیاپیٹینٹ داخل کیاجائے ۔کمیٹی اراکین کے سامنے ادارے کے کام کاج سے متعلق ایک مختصرپریزنٹیشن بھی پیش کیاگیا۔
پریزنٹیشن کے بعد حاضرین سے خطاب کرتے ہوئے صارفین امور، خوراک اور سرکاری نظام تقسیم کے وزیر جناب رام ولاس پاسوان نے کہاکہ ادارے کی ترقی کے سلسلے میں مستقبل کالالحہ عمل ، نمواورترقی کے لئے باقاعدہ طورپرمنصوبہ بندی کے ذریعہ طے کیاجاناچاہیئے تاکہ اس امرکو یقینی بنایاجاناچاہیئے کہ ادارے کے تحت دستیاب تمام تروسائل کا موثر اور بھرپورطریقے سے استعمال کیاجاسکے ۔
صارفین امور، خوراک اورسرکارنظام تقسیم کے وزیر مملکت جناب سی آرچودھری نے تربیت تحقیق اورمشاورتی شعبے میں ادارے کے ذریعہ بہترین کارکردگی کا مظاہرہ کرنے پرادارے کی ستائش کی اور ادارے کو ایک مقتدرادارہ قراردیتے ہوئے انھوں نے کہاکہ ادارے کو طلبأ/ اسکالروں کو روزگارفراہم کرنے کے پہلوپربھی غورکرناچاہیئے انھوں نے پیداواریت کے پہلوپربھی زوردیا۔ انھوں نے مزید کہاکہ تحقیق کو صنعتوں اورکارخانوں تک پہنچایاجاناچاہیئے ۔
جناب چودھری نے وزیراعظم ، جناب نریندرمودی اور وزیررام ولاس پاسوان کا بھی مختلف النوع اسکیموں کے لئے شکریہ اداکیاجو گناکاشت کاروں کی فلاح وبہبود اور گناصنعت کی ہمہ گیری کو تقویت پہنچانے کے متعارف کرائی گئی ہیں ۔ انھوں نے کہاکہ توجہ اس بات پرمرکوز ہونی چاہیئے کہ فضلے سے فائدہ اٹھایاجاسکے اور یہ کام گنے کی کھوئی سے متعلق ادارے نے انجام دیاہے اوراس کے مدد سے بایوگیس تیارکرکے دکھائی ہے ۔
صدر جمہوریہ کا سکریٹریٹ
سنت گرو روی داس کے یوم پیدائش کی ما قبل شام صدر جمہوریہ ہند کی مبارکباد
صدر جمہوریہ ہند محترمہ دروپدی مرمو نے سنت گرو روی داس کے یوم پیدائش کی ماقبل شام اہل وطن کو مبارکباد پیش کی ہے۔
ایک پیغام میں صدر جمہوریہ نے کہا ، ‘‘گرو روی داس جی کے یوم پیدائش کےمبارک موقع پر میں اہل وطن کو مبارکباد اور نیک تمنائیں پیش کرتی ہوں۔
سنت گرو روی داس عظیم سماجی مصلح اور امن، محبت اور بھائی چارے کے پیامبر تھے۔ انھوں نے ذات برادری اور مذہب کی بنیاد پر تفریق کو ختم کرنے کے لئے انتھک محنت کی انھوں نے پسماندہ طبقات کی فلاح و بہبودکے لئے کام کئے۔سماج کے مختلف مسائل پر انھوں نے کئی تخلیقات بھی رقم کیں۔
ان کی زندگی ایثار و قربانی کی ایک منفرد مثال ہے وہ انسانیت کی خدمت کو ہی خدا کی عبادت سمجھتے تھے۔
آئیے ان کی تعلیمات پر عمل پیرا ہوں اور عوام کی فلاح و بہبود کے مجموعی مقصد کے ساتھ آگے قدم بڑھائیں۔’’
صدر جمہوریہ کا پیغام دیکھنے کے لئے یہاں کلک کریں-
نوجوانوں کے امور اور کھیل کود کی وزارت
انوراگ سنگھ ٹھاکر کھیلو انڈیا سرمائی کھیلوں کے شوبنکر، تھیم سانگ اور جرسی لانچ میں شرکت کریں گے
کھیلو انڈیا سرمائی کھیلوں کے تیسرے ایڈیشن کے شوبنکر، تھیم سانگ اور جرسی کی لانچنگ کل 4 فروری کو جموں کے لیفٹیننٹ گورنر ہاؤس راج بھون میں ہوگی۔ سرمائی کھیل رواں ماہ کی 10 سے 14 تاریخ تک منعقد ہونے والے ہیں۔
امور نوجواں اور کھیلوں کے مرکزی وزیر انوراگ سنگھ ٹھاکر جموں و کشمیر کے لیفٹیننٹ گورنر منوج سنہا اور دیگر معززین کے ساتھ موجود ہوں گے۔ کھیلو انڈیا سرمائی کھیلوں کو امور نوجواں اور کھیلوں کی وزارت کی حمایت حاصل ہے اور اس کا اہتمام جموں و کشمیر اسپورٹس کونسل کے ساتھ ساتھ جموں و کشمیر کے سرمائی کھیلوں کی ایسوسی ایشن نے کیا ہے۔
گلمرگ میں ہونے والے ان کھیلوں میں ملک بھر کے تقریباً 1500 کھلاڑی حصہ لیں گے اور یہ 9 کھیلوں کے مقابلوں میں کھیلے جائیں گے۔ کھیلو انڈیا سرمائی کھیلوں کا پہلا ایڈیشن 2020 میں ہوا اور میزبان جموں و کشمیر اب تک ان کھیلوں کے دونوں ایڈیشنوں میں سرفہرست رہا ہے۔